section_heading: Licencije
paragraph_text: Pokretanjem trećeg izdanja igre, Wizards of the Coast je objavio sustav d20 pod otvorenom licencijom, a zadržao prava na zaštitni znak "d20". Uz ove licencije, drugim izdavačima je bilo dopušteno koristiti sustav d20 u izradi pustolovina i dodataka. OGL i d20 omogućili su i izradu novih igara zasnovanih na drugim licencijama, poput Star Wars ili Call of Cthulhu.